PATVIRTINTA

Valstybinio patentų biuro direktoriaus

2023 m. rugpjūčio d. įsakymu Nr. 3R-

**NEATLYGINTINŲ KONSULTACIJŲ INTELEKTINĖS NUOSAVYBĖS KLAUSIMAIS EKSPERTŲ SĄRAŠO SUDARYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Neatlygintinų konsultacijų intelektinės nuosavybės klausimais ekspertų sąrašo sudarymo tvarkos aprašas (toliau – Aprašas) nustato reikalavimus asmenims, siekiantiems teikti neatlygintinas (pro bono) konsultacijas intelektinės nuosavybės apsaugos ir gynimo klausimais (toliau – Konsultacijos) bendradarbiaujant su Lietuvos Respublikos valstybiniu patentų biuru (toliau - VPB).

2. Konsultacijos bus teikiamos VPB priklausančioje ir valdomoje interneto svetainėje, pasiekiamoje adresu <https://intelektine.lt> (toliau – Svetainė).

3. Ekspertų sąrašą (toliau – Sąrašas) sudaro ir tvarko VPB.

**II SKYRIUS**

**REIKALAVIMAI EKSPERTAMS**

4. Asmuo, ketinantis bendradarbiaujant su Valstybiniu patentų biuru teikti Konsultacijas (toliau – ekspertas), turi atitikti šiuos reikalavimus:

4.1. būti į Lietuvos Respublikos patentinių patikėtinių sąrašą įrašytas patentinis patikėtinis arba į Lietuvos praktikuojančių advokatų sąrašą įrašytas advokatas, arba į Lietuvos advokatų padėjėjų sąrašą įrašytas advokato padėjėjas;

4.2. turėti ne mažesnę kaip 1 metų profesinės veiklos konsultavimo intelektinės nuosavybės apsaugos klausimais patirtį:

4.2.1. paduodant paraiškas ir (ar) nagrinėjant ginčus VPB, Europos Sąjungos intelektinės nuosavybės tarnyboje (toliau – ESINT) ir (ar) Europos patentų tarnyboje (toliau – EPT) ir (ar) teismuose prekių ženklų, dizaino ir (ar) išradimų apsaugos srityse.

5. Ekspertais negali būti VPB darbuotojai. Ekspertai veikia savarankiškai, jie nėra VPB atstovai. VPB nėra atsakingas už eksperto Konsultacijos metu pateiktą informaciją.

**III SKYRIUS**

**EKSPERTŲ ĮRAŠYMAS Į SĄRAŠĄ**

6. Ekspertai į Sąrašą įrašomi nekonkursiniu būdu, jeigu atitinka Aprašo 4 punkte nustatytus kvalifikacinius reikalavimus.

7. Kvietimą teikti prašymus dėl įrašymo į Sąrašą VPB elektroniniu paštu išsiunčia Patentinių patikėtinių institutui ir Lietuvos advokatūrai. Kvietime nurodomas prašymų pateikimo terminas ir reikalingi pateikti dokumentai, VPB kontaktinis el. pašto adresas.

8. Ekspertas VPB kvietime nurodytu elektroninio pašto adresu elektroniniu būdu pateikia:

8.1. prašymą įrašyti į Sąrašą (1 priedas);

8.2. eksperto anketą (2 priedas).

9. VPB per 2 darbo dienas pasibaigus kvietime dokumentų pateikimo nurodytam terminui įvertina eksperto pateiktus dokumentus bei priima sprendimą dėl eksperto atitikties Aprašo 4 punkte nurodytiems reikalavimams.

10. Jeigu eksperto pateikta informacija yra nepakankama ar neaiški, VPB gali prašyti patikslinti pateiktus duomenis ir (ar) prašyti papildomų Aprašo 4 punktuose nurodytą patirtį ar kvalifikaciją įrodančių dokumentų. Patikslintus duomenis ir dokumentus ekspertas privalo pateikti per 2 darbo dienas nuo kreipimosi dėl informacijos patikslinimo dienos. Nepateikus patikslintų duomenų ar dokumentų per nustatytą terminą, laikoma, kad ekspertas neatitinka kvalifikacinių reikalavimų, ir jis neįrašomas į Sąrašą.

11. Sprendimą dėl eksperto atitikties Apraše nustatytiems reikalavimams priima VPB direktorius, patvirtindamas Sąrašą.

12. Ekspertai, atitinkantys Aprašo 4 punkte nurodytus reikalavimus, yra įrašomi į Sąrašą, kuris skelbiamas Svetainėje. VPB skelbiamame Sąraše nurodoma kiekvieno eksperto anketoje nurodytos kompetencijos ir patirties sritys.

13. Tik Sąraše esantys asmenys yra laikomi ekspertais, galinčiais teikti Konsultacijas.

14. Į Sąrašą įrašytų ekspertų duomenys skelbiami viešai Svetainėje.

**IV SKYRIUS**

**EKSPERTŲ TEISĖS IR PAREIGOS**

15.Su eksperto statusu susijusias teises ir pareigas ekspertas įgyja nuo įrašymo į Sąrašą dienos.

16. Eksperto pareigos:

16.1. tinkamai ir kokybiškai teikti Konsultacijas;

16.2. suteikus Konsultaciją, informuoti VPB koks pareiškėjas ir kokiu klausimu buvo konsultuotas;

16.3. atsisakyti teikti Konsultacijas, jeigu gali kilti interesų konfliktas. Apie tokią situaciją nedelsiant turi būti informuotas VPB;

16.4. užtikrinti Konsultacijų metu pateiktos informacijos konfidencialumą.

17. Eksperto teisės:

17.1. Jeigu Konsultacijos metu paaiškėja aplinkybės, kurios gali trukdyti ekspertui teikti Konsultaciją dėl interesų konflikto ar kitų potencialių eksperto profesinę veiklą reguliuojančių teisės aktų reikalavimų ar profesinės etikos normų pažeidimų, ekspertas turi teisę nebetęsti Konsultacijos;

 18. Ekspertas iš Sąrašo yra išbraukiamas, jeigu:

18.1. ekspertas pateikia rašytinį prašymą;

18.2. eksperto teikiamų Konsultacijų kokybę VPB įvertina nepatenkinamai;

18.3. ekspertas nesilaiko Aprašo tvarkos ir Neatlygintinų konsultacijų intelektinės nuosavybės klausimais teikimo taisyklių, patvirtintų Lietuvos Respublikos valstybinio patentų biuro direktoriaus 2023 m. rugpjūčio \_\_ d. įsakymu Nr. \_\_\_\_ ir jose nustatytų pareigų.

**V SKYRIUS**

**KONSULTACIJŲ** **TEIKIMAS**

19. Ekspertą, kuris teiks konkrečią Konsultaciją, parenka VPB, atsižvelgiant į eksperto kompetenciją ir specializaciją.

20. Jeigu ekspertas, gavęs VPB prašymą, negali ar atsisako suteikti Konsultaciją, jis apie tai nedelsiant informuoja VPB. Tokiu atveju VPB pasirenka kitą ekspertą.

21. Konsultaciją ekspertas suteikia registracijos formoje nurodytą dieną. Suteikus konsultaciją, ekspertas informuoja VPB, koks pareiškėjas ir kokia tema buvo konsultuotas.

**VI SKYRIUS**

**BAIGIAMOSIOS NUOSTATOS**

22. Eksperto anketoje nurodyti duomenys yra tvarkomi vadovaujantis Lietuvos Respublikos valstybinio patentų biuro asmens duomenų tvarkymo ir duomenų subjektų teisių įgyvendinimo tvarkos aprašu, patvirtintu Lietuvos Respublikos valstybinio patentų biuro direktoriaus 2018 m. birželio 6 d. įsakymu Nr. 3R-20. Ši informacija viešai skelbiama VPB interneto svetainėje https://vpb.lrv.lt/.

23. VPB bendrauja su ekspertais, keičiasi informacija visais su Konsultacijų administravimu ir vykdymu susijusiais klausimais elektroniniu paštu \_\_\_\_\_\_\_.

Neatlygintinų konsultacijų intelektinės nuosavybės klausimais

 ekspertų sąrašo sudarymo tvarkos aprašo

1 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(vardas ir pavardė, kontaktai (susirašinėjimo adresas, telefonas, elektroninis paštas)*

**PRAŠYMAS ĮRAŠYTI Į**

**NEATLYGINTINŲ KONSULTACIJŲ INTELEKTINĖS NUOSAVYBĖS KLAUSIMAIS EKSPERTŲ SĄRAŠĄ**

202X-XX-XX

Vilnius

Aš,.........................................................................................................................................,

(vardas, pavardė, pareigos)

prašau įrašyti į Neatlygintinų konsultacijų intelektinės nuosavybės klausimais ekspertų sąrašą.

**Patvirtinu**, kad:

- **sutinku ir įsipareigoju** teikti eksperto konsultacijas Neatlygintinų konsultacijų intelektinės nuosavybės klausimais teikimo taisyklių ir Neatlygintinų konsultacijų intelektinės nuosavybės klausimais ekspertų sąrašo sudarymo aprašo, patvirtintų Lietuvos Respublikos valstybinio patentų biuro direktoriaus 2023 m. rugpjūčio \_\_ d. įsakymu Nr. \_\_\_\_, nustatyta tvarka ir;

 **- įsipareigoju** tinkamai irkokybiškai teikti Konsultacijas ir užtikrinti Konsultacijų metu pateiktos informacijos konfidencialumą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas, vardas ir pavardė*)

Neatlygintinų konsultacijų intelektinės nuosavybės klausimais

 ekspertų sąrašo sudarymo tvarkos aprašo

2 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(vardas ir pavardė, pareigos)*

**EKSPERTO ANKETA**

202X-XX-XX

Vilnius

**1. Asmeninė informacija:**

1.1. Adresas susirašinėjimui: .................................................................................................................

1.2. Telefonas: .......................................................................................................................................

1.3. El. paštas: .......................................................................................................................................

1.4. Darbovietė (-s) (*pavadinimas; pareigos*):

.......................................................................................................................................................

1.5. Ar esate Lietuvos Respublikos patentinis patikėtinis TAIP NE

(tinkamą pabraukti)

1.5. Ar esate Lietuvos Respublikos advokatas TAIP NE

(tinkamą pabraukti)

**2. Eksperto kompetencijos ir patirties sritis (sritys), kurioje (-ose) galėtų teikti Konsultacijas**

.................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**3. Kvalifikacija**

3.1. Specialiosios žinios, įgūdžiai, kompetencija intelektinės nuosavybės apsaugos srityje ją patvirtinantys duomenys:

................................................................................................................................................................................................................................................................................................................................................................................................................................................................................................................................................................................................................................................................

3.2. Kita turima kvalifikacija ir ją patvirtinantys duomenys:

..........................................................................................................................................................

..........................................................................................................................................................

**4. Kita, eksperto nuomone, svarbi informacija:**

...........................................................................................................................................................

...........................................................................................................................................................

...........................................................................................................................................................

Anketą pateikė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas, vardas ir pavardė*)